Класификация на информацията:
Ниво 0, TLP-WHITE

МИНИСТЕРСТВО НА ЗЕМЕДЕЛИЕТО И ХРАНИТЕ
Проект
Наредба за изменение и допълнение на Наредба № 3 от 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции (oбн., ДВ, бр. 23 от 2023 г.; изм. и доп., 
бр. 48, 56, 80, 92, 93 и 96 от 2023 г., бр. 47 и 92 от 2024 г., и бр. 16 от 2025 г.)

§ 1. В чл. 8 се правят следните изменения и допълнения:
1. В ал. 2 т. 6 се отменя;
2. Създава се ал. 4а:
„(4а) Стопанството на кандидата, в което се отглеждат животните, трябва да има поне един животновъден обект за всеки вид заявени по интервенцията по ал. 1 животни в система на контрол и мониторинг на суровото мляко.“
3. В ал. 6 след думите „ал. 4“ се добавя „и на ал. 4а“. 

§ 2. В чл. 9 се правят следните допълнения:
1. Създава се ал. 4а:
„(4а) Стопанството на кандидата, в което се отглеждат животните, трябва да има поне един животновъден обект за всеки вид заявени по интервенцията по ал. 1 животни в система на контрол и мониторинг на суровото мляко.“;
2. В ал. 7 след думите „ал. 4“ се добавя „и на ал. 4а“.

§ 3. В чл. 12 се правят следните изменения и допълнения:
1. Алинея 5 се изменя така:
„(5) Стопанството на кандидата, в което се отглеждат заявените за подпомагане животни по интервенцията по ал. 1 с предназначение за мляко, трябва да има поне един животновъден обект за всеки вид заявени животни в система на контрол и мониторинг на суровото мляко.“;
2. В ал. 6 думите „ал. 2, 3 и 5“ се заменят с „ал. 2 и 3“;
3. В ал. 7 след думите „ал. 4, т. 1-3“ се добавя „и на ал. 5“.

§ 4. В чл. 14 се правят следните изменения и допълнения:
1. Създава се ал. 4а:
„(4а) Стопанството на кандидата, в което се отглеждат животните от интервенцията по ал. 1, трябва да има поне един животновъден обект за всеки вид заявени животни в система на контрол и мониторинг на суровото мляко.“;
2. В ал. 6 след думите „ал. 4“ се добавя „и на ал. 4а“.

§ 5. В чл. 15 се правят следните изменения и допълнения:
1. Алинея 5 се изменя така:
„(5) Стопанството на кандидата, в което се отглеждат заявените за подпомагане животни по интервенцията по ал. 1, за които е изпълнил поне едно от условията по ал. 4, т. 1 – 3, трябва да има поне един животновъден обект за всеки вид заявени животни в система на контрол и мониторинг на суровото мляко.“;
2. В ал. 7 думите „ал. 2, 3 и 5“ се заменят с „ал. 2 и 3“;
3. В ал. 8 след думите „ал. 4“ се добавя „и на ал. 5“.

§ 6. В чл. 16 се правят следните изменения и допълнения:
1. Алинея 5 се изменя така:
„(5) Стопанството на кандидата, в което се отглеждат заявените за подпомагане животни по интервенцията по ал. 1 от породи за мляко, трябва да има поне един животновъден обект за всеки вид заявени животни в система на контрол и мониторинг на суровото мляко.“;
2. В ал. 7 думите „ал. 2, 3 и 5“ се заменят с „ал. 2 и 3“;
3. В ал. 8 след думите „ал. 4, т. 1-3“ се добавя „и на ал. 5“.

§ 7. В чл. 26, ал. 2, т. 5, б. „а“ думите „посочените в описа“ се заменят със „съответните“.  

§ 8. В чл. 27, ал. 2, т. 3, б. „а“ думите „посочените в описа“ се заменят със „съответните“.

§ 9. В чл. 28, ал. 2, т. 3, б. „а“  думите „посочените в описа“ се заменят със „съответните“. 

§ 10. В чл. 29, ал. 2, т. 3, б. „а“  думите „посочените в описа“ се заменят със „съответните“.  

§ 11. В чл. 30, ал. 3, т. 3, б. „а“ думите „посочените в описа“ се заменят със „съответните“.  

§ 12. В чл. 31, ал. 2, т. 3, б. „а“  думите „посочените в описа“ се заменят със „съответните“.

§ 13. В чл. 39, ал. 9 думите „към чл. 39, ал. 5“ се заличават, а след думите „по 
ал. 2“ се добавя „или по ал. 5“.

§ 14. В чл. 61 се правят следните изменения и допълнения:
1. В ал. 1 след думите „несъответствията, установени“ се добавя „по данни“, думите „в срок до 3 работни дни от тяхното установяване“ се заличават, а изречение трето се изменя така: „Държавен фонд „Земеделие“ информира кандидатите за установените несъответствия най-малко в 14-дневен срок преди крайния срок за корекция.“;
2. Създават се ал. 2а и 2б:
„(2а) За установените площи с резултат „Несъответствие“, констатирани чрез системата за мониторинг по чл. 59а, ал. 1, на кандидата се предоставя техническа възможност да изрази несъгласие чрез СЕУ до 10 октомври. Държавен фонд „Земеделие“ информира кандидатите за установените несъответствия най-малко в 14-дневен срок преди крайния срок за изразяване на несъгласие.
(2б) Несъгласието по ал. 2а подлежи на допълнителни проверки включително чрез дистанционно наблюдение или чрез други подходящи технологии и методи. Резултатите от проверките се съобщават на кандидатите чрез СЕУ.“.

§ 15. В чл. 90, т. 5 след думите „при изчисляването на“ се добавя „намаленията по чл. 56, ал. 3 и“.

§ 16. В Приложение № 13 думите „чл. 39, ал. 5“ се заменят с „чл. 39, ал. 9“.

Преходни и заключителни разпоредби

§ 17. За кампания 2025 г. срокът по чл. 61:
1. Алинея 1:
а) изречение първо е до 15 октомври;
б) изречение второ е до 10 ноември.
2. Алинея 2 е до 10 ноември.
3. Алинея 2а е до 10 ноември.
4. Алинея 3 е до 15 октомври.

§ 18. В Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни (обн., ДВ, бр. 30 от 2023 г.; изм. и доп., бр. 48, 56, 80 и 92 от 2023 г., бр. 47, 55, 63 и 92 от 2024 г., бр. 16 и 39 от 2025 г.) се правят следните изменения и допълнения: 
1. В чл. 7, ал. 1 се създава т. 12а: 
„12а. актуализирана информация от значение за интервенциите от други публични регистри;“;
2. В преходните и заключителни разпоредби в § 3г:
a) досегашният текст се изменя така и в него се създава т. 1.
„През 2025 г.:
1. Член 7, ал. 2, т. 5 и чл. 12, ал. 2 не се прилагат;“
б) създава се т. 2:
„2. Срокът по чл. 14:
а) алинея 1 е до 15 октомври;
б) алинея 2 е до 10 ноември;
в) алинея 4 е до 15 октомври.
3. Срокът по чл. 15, ал. 1 е до 10 ноември.
4. Срокът по чл. 16, ал. 1 е до 10 ноември.
5. Член 19 не се прилага при извънредно обстоятелство „измръзване“.“

§ 19. В Наредба № 105 от 2006 г. за условията и реда за създаване, поддържане, достъп и ползване на Интегрираната система за администриране и контрол (обн., ДВ, бр. 82 от 2006 г.; изм. и доп., бр. 37 от 2008 г., бр. 18 от 2011 г., бр. 21 и 101 от 2012 г., бр. 22 и 43 от 2014 г., бр. 16 от 2015 г.; изм. с Решение № 1155 на ВАС от 2015 г. – бр. 50 от 2015 г.; изм. и доп., бр. 90 от 2015 г., бр. 8 от 2017 г., бр. 24 от 2018 г., бр. 18 от 2020 г., бр. 11 и 33 от 2021 г., бр. 62 от 2023 г. и бр. 92 от 2024 г.) се правят следните изменения и допълнения:
1. В чл. 12, ал. 5 думите „в левове“ се заличават.
2. В заключителните разпоредби се създава §5:
„§5. За кампания 2025 г. системата за мониторинг на площ се прилага съгласно чл. 10 от Регламент за изпълнение (ЕС) 2022/1173 за:
1. Обработваемите земи:
а) поддържане на обработваема земя чрез почвена обработка или косене;
б) извършване на селскостопанска дейност по отглеждане на култура.
2. Трайните насаждения - поддържане на трайни насаждения.
3. Постоянно затревените площи:
а) поддържане чрез косене;
б) поддържане чрез паша;
в) спазване на срокове за забрана за косене в зони Натура 2000.
4. Наличие на неподходящи за подпомагане площи:
а) наводнени площи;
б) храсти и горска растителност;
в) опожарени площи;
г) площи с постоянен характер.
5. Разораване на площи, декларирани като постоянно затревени.

§ 20. Наредбата влиза в сила от деня на обнародването ѝ в „Държавен вестник“, с изключение на § 19, т. 1, който влиза в сила от 1 януари 2026 г.

